《啄木儿》
金朝·王哲

自知自知。只此分明是。自此自此。得一并无四。在虚空里。

撒金蕊。万道霞光通表里。复元初、见本始。要炼正，灵真范轨。

更不用、木金火水。把良因垒。从心起。方寸清凉无忧喜。

澄长生，并久视。重阳子。害风是。王哲名、知明字。说修行、旨没虚诡。

啄木词、中开真理。向诸公、取知委。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。